ఏషియన్ సినిమాస్ కార్పొరేట్ ఆఫీస్ వద్ద ‘ఒక్కడు మిగిలాడు’ చిత్ర దర్శకుడు వాగ్వివాదానికి దిగిన విషయం తెలిసిందే. తమ చిత్రానికి ధియేటర్లు ఇవ్వకుండా అనువాద చిత్రానికి థియేటర్లు ఇస్తున్నారని ఆయన ఆరోపణలు చేయడంతో చిత్ర యూనిట్కి, థియేటర్ యాజమాన్యానికి మధ్య రగడ మొదలైంది. దీనిపై ఇరువురి వాదనలు ఇలా ఉన్నాయి.మా సినిమాకి కూడా థియేటర్లు ఇవ్వండి అని అడగానికి వచ్చిన మాపై ఏషియన్ సినిమా అధినేత సునీల్ గొడవకు దిగారు. చంపుతావా చంపుతావా అంటూ మీద మీదకు వచ్చారు. ఆయనే రెచ్చగొట్టారు. థియేటర్స్ ఇవ్వకుండా కథలు చెబుతున్నారు. డబ్బింగ్ సినిమాలకే ప్రాముఖ్యం ఇవ్వాలని చూస్తున్నారు. నిర్మాతలకు థియేటర్లు దొరకకుండా చేసి, ఆ తర్వాత వారు ఎంతో కొంతకి సినిమాని అమ్ముకునేలా చేస్తున్నారు. నిర్మాతల నుండి ఇలా దోచుకుని ఆ తర్వాత వారు ఆడించుకుని లాభాలు చేసుకుంటున్నారు. ఇలా అలవాటై మాకు థియేటర్లు దొరకకుండా ముందుగానే ప్లాన్ చేసుకుంటున్నారని ‘ఒక్కడు మిగిలాడు’ చిత్ర దర్శకుడు అజయ్ నూతక్కి ఆరోపించారు.అయితే ఏషియన్ థియేటర్ యజమాని అయిన సునీల్ దీనిపై స్పందిస్తూ.. 100 మందిని వెంట తెచ్చుకుని బెదిరిస్తున్నారు. అదే రోజు ఇంకా చాలా సినిమాలు విడుదల అవుతున్నాయి. వాటికి కూడా థియేటర్స్ ఇవాల్సి ఉంది. ఇలా రౌడీయిజం చూపిస్తే థియేటర్స్ రావు. ఓపిక పడితేనే థియేటర్స్ ఇస్తాము.. అంటూ ఆయన తన వాదనను వినిపించారు. మరి ఈ వివాదం ఎంత వరకు దారితీస్తుందో..?
eshian cinemas carporate offies vadda ‘okkadu migiladu’ chitra darsakudu vaagvivaadaaniki digina vishayam telisinde. tama chitraaniki dhiyetarlu ivvakunda anuvaada chitraaniki theaterlu istunnarani aayana aaropanalu cheyadamtho chitra unitki, theater yaajamaanyaaniki madhya ragada modalaindi. deenipai iruvuri vaadanalu ilaa unnaayi.maa sinimaki kuudaa theaterlu ivvandi ani adagaaniki vachina maapai eshian sinima adhinetha suneel godavaku digaaru. champutava champutava antuu meeda meedaku vachaaru. aayane rechchagottaaru. theaters ivvakunda kathalu chebutunnaru. dabbing cinemalake praamukhyam ivvaalani chustunnaru. nirmaatalaku theaterlu dorakakunda chesi, aa tarvaata vaaru entho kontaki cinimani ammukunela chestunnaru. nirmaatala nundi ilaa dochukuni aa tarvaata vaaru aadinchukuni labhalu chesukuntunnaru. ilaa alavatai maaku theaterlu dorakakunda mundugaane plan chesukuntunnarani ‘okkadu migiladu’ chitra darsakudu ajay noothakki aaropinchaaru.ayithe eshian theater yajamani ayina suneel deenipai spandistuu.. 100 mandini venta tecchukuni bediristunnaru. adhe roju inka chala cinimaalu vidudala avutunnaayi. vaatiki kuudaa theaters ivalsi undi. ilaa roudiism chupiste theaters raavu. opika padithene theaters istaamu.. antuu aayana tana vaadananu vinipinchaaru. mari ee vivaadam entha varaku daariteestundo..?